b'\n_START_ARTICLE_\nGadek\xc3\xa6r\n_START_PARAGRAPH_\nEt gadek\xc3\xa6r er et naturlig eller kunstigt anlagt vandomr\xc3\xa5de. Som regel ligger det midt i landsbyens oprindelige bebyggelse, og ofte har det kun \xc3\xa6stetisk og ikke l\xc3\xa6ngere nogen praktisk betydning. Tidligere opfyldte gadek\xc3\xa6ret to vigtige behov, nemlig som vandingssted for landsbyens kreaturer og som vandreservoir i forbindelse med brandslukning. Deraf navnet branddam. Gadek\xc3\xa6ret tjente ogs\xc3\xa5 som vandforsyning for landsbyens beboere _NEWLINE_Et gadek\xc3\xa6r p\xc3\xa5 de nordfrisiske halliger kaldes ogs\xc3\xa5 for fething (nordfrisisk: di/j\xc3\xbc feeding). De er ofte bygget p\xc3\xa5 halligens eller varftets h\xc3\xb8jeste sted.\n_START_SECTION_\nKunst\n_START_PARAGRAPH_\nGadek\xc3\xa6ret i kunst ses ofte hos malere som L.A. Ring._NEWLINE_Han malede flere malerier af gadek\xc3\xa6ret i Baldersbr\xc3\xb8nde._NEWLINE_En tidlig afbildning er J.Th. Lundbyes K\xc3\xb8er vandes ved et gadek\xc3\xa6r. Brofelde fra  1844.'